เรื่องร้องเรียน (ต้นไม้,ถนน) วันที่ 2023-09-23 14:24:35 — แขวงจตุจักร เขตจตุจักร กรุงเทพมหานคร
ขอให้สร้างเกาะกลางถนน โดยสร้างแนวคันหินใหม่ ทดแทนเกาะกลางถนนเดิมที่ถูกรื้อเป็นพื้นถนน แต่ปัจจุบันยกเลิกการใช้งานแล้ว ถูกปิดตาย บน ถ.กำแพงเพชร 2 ใต้ทางพิเศษศรีรัช ตรงข้ามกับ ซอยนิคมรถไฟ สาย 1 ซึ่งเดิมจุดนี้เป็นทางแยกจุดตัดระหว่าง ถ.กำแพงเพชร 2 กับ ถ.กำแพงเพชร 6 (โลคัล โรด) จึงต้องตัดแนวเกาะกลางถนนออก แต่ปัจจุบัน ถ.กำแพงเพชร 6 (โลคัล โรด) ได้เปลี่ยนแนวถนนใหม่  ทำให้จุดนี้ไม่ได้เป็นจุดตัดทางแยกอีกต่อไป  พื้นถนนบริเวณที่เป็นเกาะกลางถนนจึงถูกยกเลิกการใช้งาน และปิดตายถาวร ดังนั้น จึงขอเสนอให้สร้างเกาะกลางถนน ทดแทนส่วนที่เป็นพื้นถนนเดิม โดยวางแนวคันหินใหม่ และใส่ดินปลูกต้นไม้ปูหญ้า เพื่อความสวยงาม เป็นระเบียบของถนนแห่งนี้